امریکا-دا عمومی سئچکی‌لردن بیر گون سونرا گرگین گؤزلنتی و غیری-معین‌لیک موحیطی داوام ائدیر.
سس‌لرین ساییلماسی بیر سیرا اساس ایالت لرده هله ده داوام ائدیر.
نامیزدلردن هانسی‌نین (جمهوریتچی دونالد ترامپ و یا دموکرات جوزف بایدن) غالیب اولماق اوچون 270 سئچیجی سسینی توپلایاجاغی بللی دئییل.
آسوشیتدپرس وب سایتینداکی امریکانین اینتراکتیو خریطه‌سینده میشیگان (16 سئچیجی)، پنسیلوانیا (20 سئچیجی)، قوزیی کارولینا (15 سئچیجی)، جورجیا (16 سئچیجی‌لر)، نوادا (6 سئچیجی) و آلاسکا (3 سئچیجی) ایالت لری هله ده پارتیا رنگ‌لرینه بویانماییب – جمهوریتچی لر اوچون قیرمیزی، دموکرات‌لار اوچون ماوی رنگ.
معلوماتا اساساً، هلکی جو بایدن 248، دونالد ترامپ ایسه 214 سس توپلاییر.
